రూపాయి
దేశవిభజన తరువాత మొదట్లో పాకిస్తాను భారత రూపాయినే వాడేది; దానిపై పాకిస్తాను ముద్ర వేసుకునేవారు. గతంలో కువైట్, బహ్రెయిన్, కతర్, యు.ఎ.ఇ, మలేసియా లలో కూడా భారత రూపాయినే అధికారిక ద్రవ్యంగా వాడేవారు. దేశం బయట చెలామణీ కోసమై, ప్రత్యేకంగా గల్ఫ్ రూపీని 1959 మే 1 నాటి చట్టసవరణ ద్వారా భారత ప్రభుత్వం ప్రవేశపెట్టింది. బంగారం దొంగరవాణా ద్వారా దేశ విదేశీ మారక ద్రవ్యంపై వస్తున్న వత్తిడిని తగ్గించందుకు గాను ఈ చర్య తీసుకున్నారు. 1966 జూన్ 6 న భారత్ తన ద్రవ్య విలువను తగ్గించినపుడు అప్పుడు గల్ఫ్ రూపీని వాడుతున్న ఒమన్, కతర్, ఇప్పటి యు.ఎ.ఇ లోని దేశాలు గల్ఫ్ రూపీ స్థానంలో తమ తమ ద్రవ్యాలను ప్రవేశపెట్టాయి. కువైట్ 1961 లోను, బహ్రెయిన్ 1965 లోను ఆ పని చేసేసాయి.
భారతదేశ ఆర్ధిక వ్యవస్థ
పెద్దగా డిమాండ్ లేని స్థిరమైన తేయాకు, జనపనార మరియుపత్తి తయారీలు ఎక్కువ అవటం వలన స్వతంత్రం తరువాత 15 సంవత్సరాల వరకు భారతదేశ ఎగుమతులు నిలిచిపోయాయి. అదే సమయంలో అప్పుడప్పుడే మొదలవుతున్న పారిశ్రామీకరణ వలన యంత్రసామాగ్రి, పనిముట్లు మరియు ముడి సరుకులు మొదలైన వాటి దిగుమతి అవసరం అయ్యింది.సరళీకరణ జరిగిన నాటి నుండి భారతదేశ అంతర్జాతీయ వాణిజ్య విలువ చాలా పెరిగింది మరియు 1950-51 లలో 1,250 కోట్ల రూపాయల నుండి 2003-04 కల్లా 63,080,109 కోట్ల రూపాయలకి పెరిగింది.చైనా, యుఎస్, యుఎయి, యుకె, జపాన్, ఇయు మొదలైనవి భారతదేశ ప్రధాన వాణిజ్య భాగస్వాములు. గత సంవత్సరంతో పోల్చి చూసుకుంటే ౨౦౦౭ ఏప్రిల్లో ఎగుమతులు 16% పెరిగి 12.31 లక్షల కోట్ల డాలర్లను మరియు దిగుమతులు 18.06% పెరిగి 17.68 లక్షల కోట్ల డాలర్లను చేరుకున్నాయి.